ai4bharat/Pralekha huggingface dataset:
നിതി ആയോഗ്
രാജ്യത്തെ വിവിധ ഗവൺമെന്റ് ഇതര സംഘടനകൾ, പൗരസമൂഹ സംഘടനകൾ  എന്നിവയുമായി കോവിഡ് പ്രതിരോധ നിയന്ത്രണ നടപടികൾ സംബന്ധിച്ച് എംപവർഡ് സംഘം-3 ചർച്ച നടത്തി
(ന്യൂഡൽഹി, ഏപ്രിൽ 26, 2021
കോവിഡ് മഹാമാരി സൃഷ്ടിക്കുന്ന വെല്ലുവിളികൾ പരിശോധിക്കുന്നത് ലക്ഷ്യമിട്ട് നീതി ആയോഗ് സിഇഒ ശ്രീ അമിതാഭ് കാന്ത് നേതൃത്വം നൽകുന്ന ശാക്തീകരണ സംഘം 3 , രാജ്യത്തെ ഒരുലക്ഷത്തിലേറെ പൗരസമൂഹ സംഘടനകളുമായി  ഇന്ന് ചർച്ച നടത്തി. അടുത്തിടെ കൊവിഡ് കേസുകൾ വർധിച്ചതിനെ തുടർന്നുണ്ടായ വെല്ലുവിളികളെ ഫലപ്രദമായി നേരിടുന്നതിന് ആവശ്യമായ പരസ്പര പങ്കാളിത്തത്തോടെയുള്ള നയപരിപാടികൾ യോഗം ചർച്ച ചെയ്തു.
കോവിഡിനെതിരെ ഭരണകൂടം നടത്തുന്ന ശ്രമങ്ങളിൽ രാജ്യമെമ്പാടുമുള്ള CSO കളുടെ പിന്തുണ ശ്രീ അമിതാഭ് കാന്ത് അഭ്യർത്ഥിച്ചു. പഞ്ചായത്തുകൾ, ജില്ലകൾ, റസിഡൻസ് വെൽഫെയർ അസോസിയേഷനുകൾ തുടങ്ങിയ വിവിധ തലങ്ങളിൽ താഴെപ്പറയുന്ന പ്രവർത്തനങ്ങളിൽ പിന്തുണ വേണമെന്നും നിതി ആയോഗ് സിഇഒ ഓർമ്മിപ്പിച്ചു:പ്രതിരോധ കുത്തിവെപ്പ് സ്വീകരിച്ചതിനുശേഷം കോവിഡ്നിയന്ത്രണങ്ങളും മുൻകരുതലുകളും പാലിക്കുന്നത് സംബന്ധിച്ച് ജനങ്ങളെ ബോധവൽക്കരിക്കൽഭരണകൂടം നടത്തുന്ന കോവിഡ് പ്രതിരോധ മാർഗങ്ങളെ പിന്തുണയ്ക്കുക, നഗരപ്രദേശങ്ങളിലെ പാവപ്പെട്ട കുടുംബങ്ങൾക്ക് ആവശ്യമായ സഹായങ്ങൾ ലഭ്യമാക്കുകഭരണകൂടം പ്രഖ്യാപിച്ച വിവിധ പാക്കേജുകൾ, പദ്ധതികൾ എന്നിവയുടെ ഗുണഫലങ്ങൾ സംബന്ധിച്ച് സമൂഹത്തെ ബോധവൽക്കരിക്കുകപിപിഇ കിറ്റ്, വ്യക്തി സുരക്ഷ ഉപകരണങ്ങൾ എന്നിവ വിതരണം ചെയ്തുകൊണ്ട് സാമൂഹ്യപ്രവർത്തകർ വോളണ്ടിയർമാർ എന്നിവർക്ക് പിന്തുണ നൽകുകപൊതു ജനാരോഗ്യ സേവനങ്ങൾ വിതരണം ചെയ്യുന്നതിൽ വരുന്ന കുറവുകൾ നികത്താൻ ജില്ലാ-സംസ്ഥാന ഭരണകൂടങ്ങൾക്ക് പിന്തുണ നൽകുകഹോട്ട്സ്പോട്ടുകൾ കൃത്യമായി തിരിച്ചറിയാൻ പ്രാദേശിക ഭരണകൂടത്തെ സഹായിക്കൽ. ഒപ്പം ദുർബല വിഭാഗങ്ങൾക്ക് പ്രത്യേക പരിഗണന നൽകി കൊണ്ട് പൊതുജനങ്ങൾക്ക് ആവശ്യമായ സേവനങ്ങൾ ലഭ്യമാക്കുന്നതിനായി വളണ്ടിയർമാരെയോ, അതിനെ ചുമതലയുള്ളവരെയോ നിയോഗിക്കൽവോളണ്ടിയർമാരുടെ പട്ടിക തയ്യാറാക്കുന്നതിന് സംസ്ഥാന-പ്രാദേശിക ഭരണകൂടങ്ങളോട് ഒത്ത് പ്രവർത്തിക്കുകകോവിഡ് രോഗികൾ, അവരുടെ കുടുംബാംഗങ്ങൾ എന്നിവർ നേരിടുന്ന വിവേചനം ഒഴിവാക്കാൻ നടപടികൾ സ്വീകരിക്കൽഭരണകൂടം നൽകുന്ന നിർദേശങ്ങൾക്ക് പൊതുജനങ്ങൾക്കിടയിൽ കൂടുതൽ സ്വീകാര്യത ഉറപ്പാക്കുകപ്രതിരോധ കുത്തിവെപ്പ് സ്വീകരിക്കാൻ വിമുഖത പ്രകടിപ്പിക്കുന്നവരെ അതിനായി പ്രേരിപ്പിക്കുക
കോവിഡ് മഹാമാരിയെ പ്രതിരോധിക്കുന്നതിൽ വരാനിടയുള്ള വെല്ലുവിളികളെ ഫലപ്രദമായി നേരിടുന്നത് ലക്ഷ്യമിട്ട് 6 ശാക്തീകരണ സംഘങ്ങൾക്ക് ആണ് കേന്ദ്രസർക്കാർ രൂപം നൽകിയത്.
കോവിഡ് പ്രവർത്തനങ്ങളിൽ സ്വകാര്യമേഖല, ഗവൺമെന്റ് ഇതര സംഘടനകൾ, അന്താരാഷ്ട്ര സംഘടനകൾ എന്നിവയുടെ പിന്തുണ ഉറപ്പാക്കുന്നതിനുള്ള ഉത്തരവാദിത്വമാണ് നിതി ആയോഗ് സിഇഒ നേതൃത്വം നൽകുന്ന സംഘം-3 ന് ഉള്ളത്.
പ്രധാനമന്ത്രിയുടെ ഓഫീസ്
പ്രധാനമന്ത്രി യുക്രെയ്ൻ പ്രസിഡൻറ് വോളോഡിമർ സെലെൻസ്കിയുമായി സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് യുക്രെയ്ൻ പ്രസിഡണ്ട് വോളോഡിമർ സെലെൻസ്കിയുമായി സംസാരിച്ചു.
തുടരുന്ന സംഘർഷാവസ്ഥയെക്കുറിച്ചും , യുക്രെയ്നും റഷ്യയും തമ്മിൽ നടന്നുകൊണ്ടിരിക്കുന്ന ചർച്ചകളെക്കുറിച്ചും പ്രസിഡന്റ് സെലെൻസ്കി പ്രധാനമന്ത്രിയെ വിശദമായി ധരിപ്പിച്ചു. നിലവിലുള്ള സംഘട്ടനത്തെക്കുറിച്ചും അതിന്റെ ഫലമായുണ്ടായ മാനുഷിക പ്രതിസന്ധിയെക്കുറിച്ചും പ്രധാനമന്ത്രി അഗാധമായ ഉത്കണ്ഠ രേഖപ്പെടുത്തി. അക്രമം ഉടൻ അവസാനിപ്പിക്കാനുള്ള തന്റെ ആഹ്വാനം പ്രധാനമന്ത്രി ആവർത്തിച്ചു. പ്രശ്നങ്ങളുടെ സമാധാനപരമായ പരിഹാരത്തിനും ഇരു കക്ഷികളും തമ്മിലുള്ള നേരിട്ടുള്ള സംഭാഷണത്തിനും ഇന്ത്യ എപ്പോഴും നിലകൊള്ളുന്നുവെന്നും അദ്ദേഹം ചൂണ്ടിക്കാട്ടി.
യുക്രെയ്നിനിൽ ന്ന് 20000-ത്തിലധികം ഇന്ത്യൻ പൗരന്മാരെ ഒഴിപ്പിക്കാൻ സഹായിച്ചതിന് പ്രധാനമന്ത്രി യുക്രെയ്ൻ അധികാരികൾക്ക് നന്ദി പറഞ്ഞു. യുക്രെയ്നിനിൽ ഇപ്പോഴും അവശേഷിക്കുന്ന ഇന്ത്യൻ വിദ്യാർത്ഥികളുടെ സുരക്ഷയിൽ അദ്ദേഹം അഗാധമായ ആശങ്ക പ്രകടിപ്പിക്കുകയും അവരുടെ വേഗത്തിലുള്ളതും സുരക്ഷിതവുമായ ഒഴിപ്പിക്കലിന്റെ ആവശ്യകത ഊന്നിപ്പറയുകയും ചെയ്തു.
-ND-
(
പ്രധാനമന്ത്രിയുടെ ഓഫീസ്
അന്താരാഷ്ട്ര ഭൗമ ദിനത്തില് മാതൃ ഭൂമിക്ക് നന്ദി രേഖപ്പെടുത്തി പ്രധാനമന്ത്രി
അന്താരാഷ്ട്ര ഭൗമ ദിനത്തില് പ്രധാനമന്ത്രി ശ്രീ.നരേന്ദ്ര മോദി മാതൃ ഭൂമിക്ക് നന്ദി രേഖപ്പെടുത്തി.
“അന്താരാഷ്ട്ര ഭൗമ ദിനത്തില് സമൃദ്ധമായ കരുതലിനും അനുകമ്പയ്ക്കും നാമെല്ലാവര്ക്കും നമ്മുടെ വാസഗ്രഹത്തോട് നന്ദി രേഖപ്പെടുത്താം. ശുദ്ധവും, ആരോഗ്യമുള്ളതും കൂടുതല് പുരോഗതിയുള്ളതുമായ ഗ്രഹത്തിനായി പ്രവര്ത്തിക്കാമെന്ന് നമുക്ക് പ്രതിജ്ഞയെടുക്കാം. കോവിഡ്-19 നെ പരാജയപ്പെടുത്താന് മുന്നിരയില് പ്രവര്ത്തിക്കുന്ന എല്ലാവര്ക്കും അഭിവാദ്യങ്ങള്”, പ്രധാനമന്ത്രി പറഞ്ഞു.
(
ടെക്സ്റ്റൈല്സ് മന്ത്രാലയം
2030 ഓടെ 100 ബില്യൺ യുഎസ് ഡോളർ ടെക്സ്റ്റൈൽ ഉൽപന്നങ്ങളുടെ കയറ്റുമതി കൈവരിക്കാനാണ് കേന്ദ്രം ലക്ഷ്യമിടുന്നത്
ന്യൂ ഡൽഹി: ഡിസംബർ 23, 2022
വലിയ ആഗോള വിപണി കണക്കിലെടുത്ത് ഇന്ത്യൻ തുണിത്തരങ്ങളുടെ കയറ്റുമതി വർദ്ധിപ്പിക്കുന്നതിനുള്ള സാധ്യതകൾ ഗവണ്മെന്റ് തിരിച്ചറിഞ്ഞിട്ടുണ്ടെന്ന് ഇന്ന് രാജ്യസഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ കേന്ദ്ര ടെക്സ്റ്റൈൽസ് സഹമന്ത്രി ശ്രീമതി ദർശന ജർദോഷ് അറിയിച്ചു.
2017 മുതൽ ഇന്നുവരെയുള്ള വർഷാടിസ്ഥാനത്തിലുള്ള ടെക്സ്റ്റൈൽ കയറ്റുമതിയുടെ വിശദാംശങ്ങൾ ഇനിപ്പറയുന്നവയാണ്:

|
|
|
|
2017-18
|
|
2018-19
|
|
2019-20
|
|
2020-21
|
|
2021-22
|
|
2022-23

|
|
കരകൗശല വസ്തുക്കൾ ഉൾപ്പെടെയുള്ള തുണിത്തരങ്ങൾ/വസ്ത്രങ്ങളുടെ കയറ്റുമതി
|
|
37.55
|
|
38.40
|
|
35.18
|
|
31.59
|
|
44.44
|
|
21.15
ഉറവിടം: DGCIS താൽക്കാലിക ഡാറ്റ, കണക്കുകൾ റൗണ്ട് ഓഫ് ചെയ്തിട്ടുണ്ട്
2030ഓടെ ടെക്സ്റ്റൈൽ ഉൽപന്നങ്ങൾക്കായി 100 ബില്യൺ യുഎസ് ഡോളർ കയറ്റുമതിയാണ് ഗവണ്മെന്റ് ലക്ഷ്യമിടുന്നത്.
മന്ത്രിസഭ
കസ്റ്റംസ് രംഗത്തെ സഹകരണം സംബന്ധിച്ചു ഇന്ത്യ, ബ്രിട്ടൻ , വടക്കൻ അയർലൻഡ് എന്നീ രാജ്യങ്ങൾ തമ്മിലുള്ള കരാറിന് കേന്ദ്ര മന്ത്രിസഭ അംഗീകാരം നൽകി
കസ്റ്റംസുമായി ബന്ധപ്പെട്ട ഭരണപരമായ വിഷയങ്ങളിലെ പരസ്പര സഹായം സംബന്ധിച്ച് ഇന്ത്യ, ബ്രിട്ടൻ , വടക്കൻ അയർലൻഡ് എന്നീ രാജ്യങ്ങൾ തമ്മിലുള്ള കരാർ ഒപ്പുവെക്കുന്നതിനും അംഗീകരിക്കുന്നതിനും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി .
കസ്റ്റംസ് കുറ്റകൃത്യങ്ങൾ തടയുന്നതിനും അന്വേഷിക്കുന്നതിനും പ്രസക്തമായ വിവരങ്ങൾ ലഭ്യമാക്കുന്നതിനും കരാർ സഹായിക്കും. വ്യാപാരം സുഗമമാക്കുന്നതിനും രാജ്യങ്ങൾക്കിടയിൽ വ്യാപാരം നടത്തുന്ന ചരക്കുകളുടെ കാര്യക്ഷമമായ അനുമതി ഉറപ്പാക്കുന്നതിനും കരാർ സഹായകമാകുമെന്ന് പ്രതീക്ഷിക്കുന്നു.
നടപ്പാക്കൽ തന്ത്രവും ലക്ഷ്യങ്ങളും:
അതത് രാജ്യങ്ങൾ അംഗീകരിച്ച ശേഷം ഇരു രാജ്യങ്ങളിലെയും ഗവണ്മെന്റുകൾക്കായി കരാർ ഒപ്പിടും. ബന്ധപ്പെട്ട രാജ്യങ്ങളുടെ അംഗീകൃത പ്രതിനിധി ഒപ്പിട്ടതിന് ശേഷം വരുന്ന മാസത്തിലെ ആദ്യ ദിവസം മുതൽ ഈ കരാർ പ്രാബല്യത്തിൽ വരും.
പശ്ചാത്തലം:
ബന്ധപ്പെട്ട രാജ്യങ്ങളിലെയും കസ്റ്റംസ് അധികാരികൾക്കിടയിൽ വിവരവും രഹസ്യാന്വേഷണവും പങ്കിടുന്നതിന് കരാർ നിയമപരമായ ഒരു ചട്ടക്കൂട് നൽകുകയും കസ്റ്റംസ് നിയമങ്ങൾ ശരിയായി പ്രയോഗിക്കുന്നതിനും കസ്റ്റംസ് കുറ്റകൃത്യങ്ങൾ തടയുന്നതിനും അന്വേഷിക്കുന്നതിനും നിയമാനുസൃതമായ വ്യാപാരം സുഗമമാക്കുന്നതിനും സഹായിക്കും. കസ്റ്റംസ് സംവിധാനങ്ങളുടെ സമ്മതത്തോടെ നിർദ്ദിഷ്ട കരാറിന്റെ കരട് അന്തിമമാക്കി. കസ്റ്റംസ് മൂല്യത്തിന്റെ കൃത്യത, താരിഫ് വർഗ്ഗീകരണം, ഈ രാജ്യങ്ങൾ തമ്മിൽ വ്യാപാരം നടത്തുന്ന വസ്തുക്കളുടെ ഉത്ഭവം എന്നിവയെക്കുറിച്ചുള്ള വിവരങ്ങൾ കൈമാറുന്നത്തിലൂടെ ഇന്ത്യൻ കസ്റ്റംസിന്റെ ആശങ്കകളും ആവശ്യകതകളും കരാർ പരിപാലിക്കും.
പ്രധാനമന്ത്രിയുടെ ഓഫീസ്
ദേശീയ സാങ്കേതികവിദ്യാ ദിനത്തിൽ ശാസ്ത്രജ്ഞരെ പ്രധാനമന്ത്രി അഭിവാദ്യം ചെയ്തു
ദേശീയ സാങ്കേതികവിദ്യാ ദിനത്തിൽ ശാസ്ത്രജ്ഞരെയും സാങ്കേതികവിദ്യയിൽ അഭിനിവേശമുള്ളവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു :
“ദേശീയ സാങ്കേതികവിദ്യാ ദിനത്തിൽ, നമ്മുടെ ശാസ്ത്രജ്ഞരുടെയും സാങ്കേതികവിദ്യയോട് താൽപ്പര്യമുള്ളവരുടെയും കഠിനാധ്വാനത്തിനും സ്ഥൈര്യത്തിനും നാം അഭിവാദ്യം അർപ്പിക്കുന്നു. ഇന്ത്യയുടെ ശാസ്ത്രീയവും സാങ്കേതികവുമായ കഴിവ് പ്രകടിപ്പിച്ച 1998 ലെ പൊഖ്റാൻ പരീക്ഷണത്തെ നാം അഭിമാനത്തോടെ ഓർക്കുന്നു.
ഏതൊരു വെല്ലുവിളി നിറഞ്ഞ സാഹചര്യത്തിലും, നമ്മുടെ ശാസ്ത്രജ്ഞരും നവീനാശയക്കാരും എക്കാലത്തും അവസരത്തിനൊത്തുയർന്ന് വെല്ലുവിളി നേരിടാൻ പ്രവർത്തിച്ചിട്ടുണ്ട്. കഴിഞ്ഞ വര്ഷം കോവിഡ് -19 നെ നേരിടാൻ അവർ കഠിനമായി പരിശ്രമിച്ചു. അവരുടെ പ്രസരിപ്പിനെയും
ശ്രദ്ധേയമായ തീക്ഷ്ണതയെയും ഞാൻ അഭിനന്ദിക്കുന്നു. ”
ആഭ്യന്തരകാര്യ മന്ത്രാലയം
കേന്ദ്രഭരണ പ്രദേശമായ ലഡാക്കിനായി ഒരു സംയോജിത വിവിധോദ്ദേശ്യ കോർപ്പറേഷൻ സ്ഥാപിക്കാൻ കേന്ദ്ര മന്ത്രിസഭ അനുമതി നൽകി
25 കോടി രൂപയുടെ ഓഹരി മൂലധനത്തോടെ കോർപ്പറേഷൻ ഈ മേഖലയിലെ വികസനത്തിനായി സമർപ്പിക്കപ്പെട്ട ആദ്യത്തെ സ്ഥാപനമായിരിക്കും
വ്യവസായം, ടൂറിസം, ഗതാഗതം, പ്രാദേശിക ഉൽപ്പന്നങ്ങൾ, കരകൗശലം എന്നിവയ്ക്കായി കോർപ്പറേഷൻ പ്രവർത്തിക്കും
ലഡാക്കിലെ അടിസ്ഥാന സൗകര്യ വികസനത്തിനുള്ള പ്രധാന നിർമാണ ഏജൻസിയായി കോർപ്പറേഷൻ പ്രവർത്തിക്കും
ലഡാക്ക് മേഖലയിലെ തൊഴിലവസരങ്ങൾ, സമഗ്രവും സംയോജിതവുമായ വികസനം എന്നിവയിലൂടെ ആത്മനിർഭർ ഭാരതം സാക്ഷാത്കരിക്കപ്പെടുക ലക്ഷ്യം
കേന്ദ്രഭരണ പ്രദേശമായ ലഡാക്കിനായി സംയോജിത മൾട്ടി പർപ്പസ് ഇൻഫ്രാസ്ട്രക്ചർ ഡെവലപ്മെന്റ് കോർപ്പറേഷൻ സ്ഥാപിക്കുന്നതിനുള്ള നിർദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
1,44,200 രൂപ മുതൽ 2,18,200 രൂപ വരെയുള്ള ശമ്പള സ്കെയിലിൽ കോർപ്പറേഷനായി മാനേജിംഗ് ഡയറക്ടറുടെ ഒരു തസ്തിക സൃഷ്ടിക്കുന്നതിനും മന്ത്രിസഭ അംഗീകാരം നൽകി.
കോർപ്പറേഷന്റെ അംഗീകൃത ഓഹരി മൂലധനം 25 കോടി രൂപയും ആവർത്തന ചെലവ് പ്രതിവർഷം ഏകദേശം 2.42 കോടി രൂപയുമായിരിക്കും . ഇത് ഒരു പുതിയ സ്ഥാപനമാണ്. നിലവിൽ, ലഡാക്കിലെ പുതുതായി രൂപീകരിച്ച കേന്ദ്ര ഭരണ പ്രദേശത്തു് സമാനമായ ഒരു സ്ഥാപനവും നിലവിലില്ല. കോർപ്പറേഷൻ വിവിധ തരത്തിലുള്ള വികസന പ്രവർത്തനങ്ങൾ ഏറ്റെടുക്കുമെന്നതിനാൽ തൊഴിലവസരങ്ങൾ സൃഷ്ടിക്കുന്നതിനുള്ള അന്തർലീനമായ സാധ്യതയുണ്ട്. വ്യവസായം, ടൂറിസം, ഗതാഗതം, പ്രാദേശിക ഉൽപ്പന്നങ്ങൾ, കരകൗശലം എന്നിവയ്ക്കായി കോർപ്പറേഷൻ പ്രവർത്തിക്കും. ലഡാക്കിലെ അടിസ്ഥാന സൗകര്യ വികസനത്തിനുള്ള പ്രധാന നിർമാണ ഏജൻസിയായും കോർപ്പറേഷൻ പ്രവർത്തിക്കും.
കോർപ്പറേഷൻ സ്ഥാപിക്കുന്നത് കേന്ദ്രഭരണ പ്രദേശമായ ലഡാക്കിന്റെ സമഗ്രവും സംയോജിതവുമായ വികസനത്തിന് കാരണമാകും. ഇത് കേന്ദ്ര പ്രദേശത്തെ മുഴുവൻ പ്രദേശത്തിന്റെയും ജനസംഖ്യയുടെയും സാമൂഹിക-സാമ്പത്തിക വികസനം ഉറപ്പാക്കും.
വികസനത്തിന്റെ ഗുണഫലങ്ങൾ ബഹുമുഖമായിരിക്കും. മാനവ വിഭവശേഷി കൂടുതൽ വികസിപ്പിക്കുന്നതിനും അത് നന്നായി വിനിയോഗിക്കുന്നതിനും ഇത് സഹായിക്കും. ഇത് ചരക്കുകളുടെയും സേവനങ്ങളുടെയും ആഭ്യന്തര ഉത്പാദനം വർദ്ധിപ്പിക്കുകയും അവയുടെ സുഗമമായ വിതരണം സുഗമമാക്കുകയും ചെയ്യും. അങ്ങനെ, അംഗീകാരം ആത്മനിർഭർ ഭാരതമെന്ന ലക്ഷ്യം സാക്ഷാത്കരിക്കാൻ ഈ അംഗീകാരം സഹായിക്കും.
പശ്ചാത്തലം:
ജമ്മു കശ്മീർ പുനസംഘടന നിയമപ്രകാരം 2019 ലെ പഴയ ജമ്മു കശ്മീർ സംസ്ഥാനത്തിന്റെ പുന -സംഘടനയുടെ ഫലമായി, കേന്ദ്രഭരണ പ്രദേശമായ ലഡാക്ക്  31.10.2019 ന് നിലവിൽ വന്നു.
മുൻ ജമ്മു കശ്മീരിലെ ജമ്മു കശ്മീരിലെ കേന്ദ്രഭരണ പ്രദേശവും കേന്ദ്രഭരണ പ്രദേശവും തമ്മിലുള്ള സ്വത്തുക്കളും ബാധ്യതകളും വിഭജിക്കുന്നത് സംബന്ധിച്ച് ശുപാർശകൾ നൽകുന്നതിനായി ജമ്മു കശ്മീർ പുന സംഘടന നിയമത്തിലെ സെക്ഷൻ 85 പ്രകാരം ഒരു ഉപദേശക സമിതി രൂപീകരിച്ചു. ലഡാക്ക്. ആൻഡമാൻ നിക്കോബാർ ദ്വീപുകളുടെ സംയോജിത വികസന കോർപ്പറേഷൻ ലിമിറ്റഡിന്റെ  മാതൃകയിൽ ഒരു സംയോജിത ഇൻഫ്രാസ്ട്രക്ചർ ഡവലപ്മെന്റ് കോർപ്പറേഷൻ ലിമിറ്റഡ് സ്ഥാപിക്കാൻ കമ്മിറ്റി ശുപാർശ ചെയ്തു, ലഡാക്കിന്റെ പ്രത്യേക ആവശ്യങ്ങൾക്കനുസരിച്ച് വിവിധ വികസന പ്രവർത്തനങ്ങൾ ഏറ്റെടുക്കുന്നതിന് ഉചിതമായ ഉത്തരവ് നൽകാൻ അധികാരമുണ്ടായിരിക്കും.
(Visitor Counter : 134
വിദ്യാഭ്യാസ മന്ത്രാലയം
ഉച്ചഭക്ഷണ പദ്ധതിക്ക് കീഴിൽ വിദ്യാർത്ഥികൾക്ക് നേരിട്ട് ധനസഹായം നൽകാൻ ഒരുങ്ങി കേന്ദ്രം
ന്യൂഡൽഹി, മെയ് 28, 2021
പ്രത്യേക ക്ഷേമ നടപടിയായി അർഹരായ എല്ലാ വിദ്യാർത്ഥികൾക്കും, ഉച്ചഭക്ഷണ പദ്ധതിയുടെ  പാചക ചെലവ്, ഡയറക്റ്റ് ബെനിഫിറ്റ് ട്രാൻസ്ഫർ  വഴി 11.8 കോടി വിദ്യാർത്ഥികൾക്ക്  നേരിട്ട് ധനസഹായമായി നൽകാനുള്ള നിർദ്ദേശത്തിന് കേന്ദ്ര വിദ്യാഭ്യാസ മന്ത്രി ശ്രീ രമേശ് പോഖ്രിയാൽ നിഷാങ്ക് അംഗീകാരം നൽകി.
ഈ നടപടി ഉച്ചഭക്ഷണ പദ്ധതിക്ക് ഒരു ഉത്തേജനം നൽകും. പ്രധാൻ മന്ത്രി ഗരിബ് കല്യാൺ അന്ന യോജന  പ്രകാരം ഏകദേശം 80 കോടി ഗുണഭോക്താക്കൾക്ക് , സൗജന്യ ഭക്ഷ്യധാന്യങ്ങൾ വിതരണം ചെയ്യുമെന്ന ഇന്ത്യാ ഗവൺമെന്റിന്റെ പ്രഖ്യാപനത്തിന് പുറമെയാണിത്.
ഈ തീരുമാനം കുട്ടികളുടെ പോഷക അളവ് സംരക്ഷിക്കുന്നതിനും വെല്ലുവിളി നിറഞ്ഞ മഹാമാരി കാലത്ത് അവരുടെ പ്രതിരോധശേഷി സംരക്ഷിക്കുന്നതിനും സഹായിക്കും.
ഇതിനായി കേന്ദ്രസർക്കാർ 1200 കോടി രൂപ അധികമായി സംസ്ഥാന/കേന്ദ്രഭരണ പ്രദേശ ഭരണകൂടങ്ങൾക്ക് നൽകും. കേന്ദ്രസർക്കാരിന്റെ ഈ ഒറ്റത്തവണ പ്രത്യേക ക്ഷേമ നടപടിയിലൂടെ രാജ്യത്തൊട്ടാകെയുള്ള 11.20 ലക്ഷം സർക്കാർ, സർക്കാർ എയ്ഡഡ് സ്കൂളുകളിൽ ഒന്ന് മുതൽ എട്ടാം ക്ലാസ് വരെ പഠിക്കുന്ന 11.8 കോടി കുട്ടികൾക്ക് പ്രയോജനം ലഭിക്കും.
RRTN/SKY
(Visitor Counter : 186
യുവജനകാര്യ, കായിക മന്ത്രാലയം
ഇന്ത്യയുടെ ഒളിമ്പിക്സ് പ്രകടനം മെച്ചപ്പെടുത്താന് കായിക മന്ത്രാലയം ഖേലോ ഇന്ത്യാ സ്റ്റേറ്റ് സെന്റേഴ്സ് ഓഫ് എക്സലന്സ്  ആരംഭിക്കും: കേന്ദ്ര മന്ത്രി ശ്രീ. കിരണ് റിജിജു
ആദ്യപാദത്തില് ഉള്പ്പെടുത്തുന്നത് എട്ടു സംസ്ഥാനങ്ങളിലെ സര്ക്കാര് ഉടമസ്ഥതയിലുള്ള കായിക സ്ഥാപനങ്ങള്

 ആരംഭിക്കാനൊരുങ്ങി കേന്ദ്ര കായികമന്ത്രാലയം. രാജ്യമെമ്പാടുമുള്ള കായിക പ്രതിഭകളെ കണ്ടെത്താന് എല്ലാ സംസ്ഥാനങ്ങളിലും കേന്ദ്രഭരണപ്രദേശങ്ങളിലും ഓരോ കേന്ദ്രങ്ങള് വീതം സ്ഥാപിക്കാനാണ് കായിക മന്ത്രാലയം പദ്ധതിയിടുന്നത്. ആദ്യ ഘട്ടത്തില് കേരളം, കര്ണാടക, ഒഡിഷ, തെലങ്കാന, വടക്കുകിഴക്കന് മേഖലയിലെ അരുണാചല് പ്രദേശ്, മണിപ്പൂര്, മിസോറം, നാഗാലാന്ഡ് എന്നീ എട്ട് സംസ്ഥാനങ്ങളിലാണു കേന്ദ്രങ്ങള് സ്ഥാപിക്കുന്നത്.
'ഒളിമ്പിക്സില് പങ്കെടുക്കാന് ഇന്ത്യയില് നിന്ന് മികച്ച കായിക താരങ്ങളെ വാര്ത്തെടുക്കുക എന്ന ലക്ഷ്യത്തോടെയാണു ഖേലോ ഇന്ത്യാ സ്റ്റേറ്റ് സെന്റേഴ്സ് ഓഫ് എക്സലന്സ് സ്ഥാപിക്കുന്നത്. രാജ്യത്തിന്റെ എല്ലാ ഭാഗത്തു നിന്നുമുള്ള കായിക താരങ്ങളെ കണ്ടെത്തി ലോകനിലവാരത്തിലുള്ള അടിസ്ഥാന സൗകര്യങ്ങളും പരിശീലനവും നല്കാനാണു പദ്ധതി കൊണ്ടുദ്ദേശിക്കുന്നത്'- പദ്ധതിയെക്കുറിച്ച് വിശദീകരിച്ച് കേന്ദ്ര യുവജനകാര്യ- കായിക മന്ത്രി കിരണ് റിജിജു പറഞ്ഞു.
നിലവിലുള്ള കായിക കേന്ദ്രങ്ങള് ഖേലോ ഇന്ത്യാ സ്റ്റേറ്റ് സെന്റേഴ്സ് ഓഫ് എക്സലന്സായി ഉയര്ത്തുന്നതിന് കായിക ശാസ്ത്ര സാങ്കേതിക സഹായത്തിനായി സര്ക്കാര് 'വയബിലിറ്റി ഗ്യാപ് ഫണ്ടിങ്' സൗകര്യം വ്യാപിപ്പിക്കും. കായിക ഉപകരണങ്ങള്, വിദഗ്ധ പരിശീലകര് തുടങ്ങിയവയുടെ അഭാവവും നികത്തും. മറ്റു കായിക ഇനങ്ങൾ പരിഗണിക്കുമെങ്കിലും ഒളിമ്പിക്സ് ഇനങ്ങള് കേന്ദ്രീകരിച്ചാകും പ്രധാനമായും ഈ സൗകര്യങ്ങള് ഒരുക്കുന്നത്.
കേന്ദ്രങ്ങളെ ലോകനിലവാരത്തിലാക്കാനും പരിപാലിക്കാനും കായികതാരങ്ങള്ക്കും പരിശീലകര്ക്കും താമസ സൗകര്യങ്ങളൊരുക്കാനും കേടുപാടുകള് തീര്ക്കാനും ഉൾപ്പെടെ എല്ലാ ചുമതലകളും സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കുമാണ്. ഇതിനുള്ള ഫണ്ട് ഖേലോ ഇന്ത്യാ പദ്ധതിയില് ഉള്പ്പെടുത്തി കേന്ദ്രം ലഭ്യമാക്കും.
താരങ്ങള് ലോക നിലവാരത്തിലേക്ക് ഉയരുന്നുണ്ടോ, ശരിയായ പരിശീലനം ലഭിക്കുന്നുണ്ടോ തുടങ്ങിയ കാര്യങ്ങള് പരിശോധിക്കാനുള്ള ചുമതല സ്പോര്ട്സ് അതോറിറ്റി ഓഫ് ഇന്ത്യയ്ക്കാണ്.
ആദ്യഘട്ടത്തില് കേരളത്തില് നിന്ന് തിരുവനന്തപുരം ജി. വി. രാജ സീനിയര് സെക്കന്ഡറി സ്പോര്ട്സ് സ്കൂളാണ് ഖേലോ ഇന്ത്യ സ്റ്റേറ്റ് സെന്റര് ഓഫ് എക്സലന്സായി ഉയര്ത്തുന്നത്.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി ഇന്തോനേഷ്യൻ പ്രസിഡന്റ് ജോക്കോ വിഡോഡോയുമായി റോമിൽ കൂടിക്കാഴ്ച നടത്തി.
പ്രധാനമന്ത്രി ശ്രീ. നരേന്ദ്ര മോദി 2021 ഒക്ടോബർ 31-ന് ഇറ്റലിയിലെ റോമിൽ ജി 20 ഉച്ചകോടിയ്ക്കിടെ ഇന്തോനേഷ്യൻ പ്രസിഡന്റ് ജോക്കോ വിഡോഡോയുമായി കൂടിക്കാഴ്ച നടത്തി.
അടുത്ത വർഷത്തെ ജി 20 അധ്യക്ഷപദവിക്ക് പ്രധാനമന്ത്രി മോദി ഇന്തോനേഷ്യയെ അഭിനന്ദിക്കുകയും ട്രോയിക്കയുടെ ഭാഗമായി രാജ്യവുമായി അടുത്ത് പ്രവർത്തിക്കാനുള്ള ഇന്ത്യയുടെ സന്നദ്ധതയെക്കുറിച്ച് അദ്ദേഹത്തിന് ഉറപ്പ് നൽകുകയും ചെയ്തു.
ഇന്ത്യ-ഇന്തോനേഷ്യ സമഗ്ര തന്ത്രപരമായ പങ്കാളിത്തത്തിന്റെ സമീപകാല ഗതിയെക്കുറിച്ച് ഇരു നേതാക്കളും ചർച്ച നടത്തി. കോവിഡ് -19 മഹാമാരിയുടെ സമയത്ത് ഇരു നേതാക്കളും പരസ്പരം നൽകിയ ഉറച്ച പിന്തുണയെ അഭിനന്ദിക്കുകയും മഹാമാരിക്ക് ശേഷമുള്ള വീണ്ടെടുക്കലിൽ സഹകരിക്കാൻ സമ്മതിക്കുകയും ചെയ്തു. ഇന്തോ-പസഫിക് സഹകരണത്തിന്റെ പ്രാധാന്യവും അവർ ഊന്നിപ്പറഞ്ഞു.
ഇരു രാജ്യങ്ങളും തമ്മിലുള്ള ഉഭയകക്ഷി വ്യാപാരവും നിക്ഷേപവും ശക്തിപ്പെടുത്താനും ജനങ്ങൾ തമ്മിലുള്ള കൂടുതൽ ആശയവിനിമയത്തിന് വഴിയൊരുക്കാനും ഇരു നേതാക്കളും പ്രതിബദ്ധത വ്യക്തമാക്കി.
കാലാവസ്ഥാ വ്യതിയാനത്തെ ചെറുക്കുന്നതിനെക്കുറിച്ചും, പ്രത്യേകിച്ച് കാലാവസ്ഥാ ധനകാര്യ പ്രതിബദ്ധതകൾ നടപ്പിലാക്കേണ്ടതിന്റെ ആവശ്യകതയെ കുറിച്ചും ചർച്ചകൾ നടന്നു.
(
വ്യോമയാന മന്ത്രാലയം
ഇറ്റാനഗറിലെ ഹോളോംഗിയിലുള്ള വിമാനത്താവളത്തിന് "ഡോണി പോളോ വിമാനത്താവളം, ഇറ്റാനഗർ" എന്ന് പേരിടാൻ കേന്ദ്ര മന്ത്രിസഭ അനുമതി നൽകി.
സൂര്യനോടും  ചന്ദ്രനോടുമുള്ള  അരുണാചൽ ജനതയുടെ ആരാധനയെ ഈ പേര് പ്രതിഫലിപ്പിക്കുന്നു.
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭയോടം അരുണാചൽ പ്രദേശിന്റെ തലസ്ഥാനമായ ഇറ്റാനഗറിലെ ഹോളോങ്കിയിലുള്ള ഗ്രീൻഫീൽഡ് വിമാനത്താവളത്തിന് "ഡോണി പോളോ വിമാനത്താവളം , ഇറ്റാനഗർ" എന്ന് പേരിടുന്നതിന് അംഗീകാരം നൽകി.
പാരമ്പര്യങ്ങളുടെയും സമ്പന്നമായ സാംസ്കാരിക പൈതൃകത്തിന്റെയും പ്രതീകമായി സൂര്യനോടും ചന്ദ്രനോടും  ജനങ്ങളുടെ ആരാധന പ്രതിഫലിപ്പിക്കുന്ന വിമാനത്താവളത്തിന് 'ഡോണി പോളോ എയർപോർട്ട്, ഇറ്റാനഗർ' എന്ന് പേരിടാൻ അരുണാചൽ പ്രദേശ് സംസ്ഥാന ഗവണ്മെന്റ് പ്രമേയം പാസാക്കിയിരുന്നു.
2019 ജനുവരിയിലാണ് ഹോളോംഗി ഗ്രീൻഫീൽഡ് വിമാനത്താവളത്തിന്റെ വികസനത്തിന് കേന്ദ്ര ഗവൺമെന്റ് 'തത്ത്വത്തിൽ' അനുമതി നൽകിയത് . 646 കോടി രൂപ ചിലവിൽ കേന്ദ്ര ഗവണ്മെന്റിന്റെയും അരുണാചൽ പ്രദേശ് സംസ്ഥാന ഗവൺമെന്റിന്റെയും സഹായത്തോടെ എയർപോർട്ട് അതോറിറ്റി ഓഫ് ഇന്ത്യ യാണ്  പദ്ധതി വികസിപ്പിച്ചെടുക്കുന്നത്.
--ND--
(Visitor Counter : 65
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 35 കോടി പിന്നിട്ടു
ഒരാഴ്ചയായി പുതിയ പ്രതിദിന രോഗബാധിതര് 50,000ല് താഴെ
രാജ്യത്ത് ചികിത്സയിലുള്ളവരുടെ എണ്ണം 4,85,350 ആയി കുറഞ്ഞു; ചികിത്സയിലുള്ളത് ആകെ രോഗബാധിതരുടെ 1.59% മാത്രം
പ്രതിദിന രോഗസ്ഥിരീകരണ നിരക്ക്  തുടര്ച്ചയായ 27-ാം ദിവസവും 5 ശതമാനത്തില് താഴെ
രാജ്യത്തിതുവരെ നല്കിയ ആകെ വാക്സിനേഷനുകളുടെ എണ്ണം ഇന്നലെ 35 കോടി പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക കണക്ക് അനുസരിച്ച് 46,04,925 സെഷനുകളിലൂടെ ആകെ 35,12,21,306 ഡോസ് വാക്സിന് നല്കിയിട്ടുണ്ട്. കഴിഞ്ഞ 24 മണിക്കൂറിനുള്ളില് 63,87,849 ഡോസ് വാക്സിന് നല്കി.
ഇതില് താഴെപ്പറയുന്നവ ഉള്പ്പെടുന്നു:
ആരോഗ്യപ്രവര്ത്തകര്
ആദ്യ ഡോസ് 1,02,27,957
രണ്ടാമത്തെ ഡോസ് 73,08,968
മുന്നണിപ്പോരാളികള്
ആദ്യ ഡോസ് 1,75,81,755
രണ്ടാമത്തെ ഡോസ് 96,55,149
18-44 പ്രായപരിധിയിലുള്ളവര്
ആദ്യ ഡോസ് 9,98,28,219
രണ്ടാമത്തെ ഡോസ് 27,26,338
45-59 പ്രായപരിധിയിലുള്ളവര്
ആദ്യ ഡോസ് 9,05,89,022
രണ്ടാമത്തെ ഡോസ് 1,86,76,107
60നുമേല് പ്രായമുള്ളവര്
ആദ്യ ഡോസ് 6,89,10,208
രണ്ടാമത്തെ ഡോസ് 2,57,17,583
ആകെ 35,12,21,306
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 43,071 പേര്ക്കാണ്.
തുടര്ച്ചയായ ഏഴാം ദിവസവും അരലക്ഷത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് രാജ്യത്തു ചികിത്സയിലു ള്ളത് 4,85,350 പേരാണ്.
ചികിത്സയിലുള്ളവരുടെ എണ്ണത്തില് കഴിഞ്ഞ 24 മണിക്കൂറിനുള്ളില് 10,183-ന്റെ കുറവ് രേഖപ്പെടുത്തിയിട്ടുണ്ട്, ഇപ്പോള് രാജ്യത്തെ ആകെ രോഗബാധിതരുടെ എണ്ണത്തില് 1.59% മാത്രമാണ് ചികിത്സയിലുള്ളത്.
കൂടുതല് പേര് രോഗമുക്തരാകുന്നതിനാല്, രാജ്യത്ത് തുടര്ച്ചയായ 52-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനുള്ളില് 52,299 പേരാണ് രോഗമുക്തരായത്.
പുതിയ പ്രതിദിന രോഗികളുടെ എണ്ണവുമായി താരതമ്യം ചെയ്യുമ്പോള് കഴിഞ്ഞ 24 മണിക്കൂറി നുള്ളില് 9000-ത്തിലധികമാണ്  രോഗമുക്തരുടെ എണ്ണം.
രാജ്യത്താകെ 2,96,58,078 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 52,299 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 97.09% ആയി.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ 18,38,490 പരിശോധനകള് നടത്തി. ആകെ 41.82 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.44 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.34 ശതമാനവുമാണ്. തുടര്ച്ചയായ 27-ാം ദിവസവും ഇത് 5 ശതമാനത്തില് താഴെയാണ്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 12.77 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര
ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
12,77,80,635
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.77 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
മന്ത്രിസഭ
വിവരങ്ങള് കൈമാറുന്നതിനായി ഇന്ത്യയും വിദേശ സാമ്പത്തിക ഇന്റലിജന്സ് യൂണിറ്റുകളുമായുള്ള മാതൃകാ ധാരണാപത്രത്തിനു മന്ത്രിസഭാ അനുമതി
സാമ്പത്തിക ഇന്റലിജന്സ് യൂണിറ്റ് ഇന്ത്യയും വിദേശ സാമ്പത്തിക ഇന്റലിജന്സ് യൂണിറ്റുകളും തമ്മില് വിവരങ്ങള് കൈമാറുന്നതിനായുള്ള പുതുക്കിയ മാതൃകാ ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി. എഗ്മോണ്ട് ഗ്രൂപ്പ് സെക്രട്ടേറിയറ്റ് റിവൈസ്ഡ് മാതൃകാ ധാരണാപത്രം 2014ന്റെ അടിസ്ഥാനത്തിലാണ് പുതുക്കിയ മാതൃകാ ധാരണാപത്രം തയ്യാറാക്കിയത്.
പശ്ചാത്തലം:
(എഫ്.ഐ.യു.-ഇന്ഡും വിദേശ എഫ്.ഐ.യുകളും ചേര്ന്നുള്ള പ്രവര്ത്തനത്തില് മുഖ്യമായും വിദേശ സാമ്പത്തിക ഇന്റലിജന്സ് യൂണിറ്റുകളില്നിന്നുള്ള അപേക്ഷകള് പരിശോധിക്കലും ആവശ്യമായ നടപടികള് കൈക്കൊള്ളലും, വിദേശ എഫ്.ഐ.യുകളുമായി ബന്ധം സ്ഥാപിക്കലും പരിപാലിക്കലും, വിദേശ എഫ്.ഐ.യുകളുമായി ധാരണാപത്രത്തിനു സൗകര്യമൊരുക്കലും നടപ്പാക്കലും ധാരണാപത്രം സംബന്ധിച്ചു ചര്ച്ച നടത്തലും എന്നിവ ഉള്പ്പെടുന്നു. വിവരം പങ്കുവെക്കുന്നതിനു ധാരണാപത്രം ഒപ്പുവെക്കണമെന്നതാണു പല വിദേശ എഫ്.ഐ.യുകളുടെയും വ്യവസ്ഥ.
AKA MRD - 892
പ്രധാനമന്ത്രിയുടെ ഓഫീസ്
1,514 അർബൻ കോ-ഓപ്പറേറ്റീവ് ബാങ്കുകളെ ശക്തിപ്പെടുത്തുന്നതിനുള്ള ആർബിഐ നിർദ്ദേശങ്ങൾ പ്രധാനമന്ത്രി സ്വാഗതം ചെയ്തു
1,514 അർബൻ കോ-ഓപ്പറേറ്റീവ് ബാങ്കുകളെ ശക്തിപ്പെടുത്തുന്നതിനുള്ള ആർബിഐ നിർദ്ദേശങ്ങളെ സ്വാഗതം ചെയ്തുകൊണ്ട് പ്രധാനമന്ത്രി ശ്രീ നരേന്ദ്ര മോദി ട്വീറ്റ് ചെയ്തു:
"ഇത് സഹകരണ മേഖലയ്ക്ക് വിസ്മയജനകമാണ്, കൂടാതെ നിരവധി ആളുകളെ ശാക്തീകരിക്കുകയും ചെയ്യും."
-ND-
(
രാഷ്ട്രപതിയുടെ കാര്യാലയം
മിലാദ്-ഉൻ-നബിയുടെ തലേന്ന് രാഷ്ട്രപതി രാജ്യത്തെ ജനങ്ങൾക്ക് ആശംസകൾ നേർന്നു
ന്യൂഡൽഹി, ഒക്ടോബർ 18, 2021
(രാഷ്ട്രപതി ശ്രീ രാം നാഥ് കോവിന്ദ് നബി ദിന തലേന്ന് സഹപൗരന്മാർക്ക്, പ്രത്യേകിച്ചും മുസ്ലിം സഹോദരി-സഹോദരന്മാർക്ക് ആശംസകൾ നേർന്നു.
മുഹമ്മദ് നബിയുടെ ജീവിതം സാഹോദര്യത്തിന്റെയും, സഹാനുഭൂതിയുടെയും, സ്നേഹത്തിന്റെയും ഉത്തമ ഉദാഹരണം ആണ്. അദ്ദേഹത്തിന്റെ ജീവിതത്തിൽ നിന്നും ആദർശങ്ങളിൽ നിന്നും പ്രേരണ ഉൾക്കൊണ്ട് സമൂഹത്തിന്റെ സമുന്നതിക്കും, രാജ്യത്തിന്റെ സമാധാനത്തിനും ഒത്തൊരുമക്കും വേണ്ടി നമ്മുക്ക് ഒരുമിച്ച് പ്രവർത്തിക്കാം എന്ന് രാഷ്ട്രപതി പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഇൻഡോളജിസ്റ്റുകളുമായും സംസ്കൃത ഭാഷ വിദഗ്ദ്ധരുമായും കൂടിക്കാഴ്ച നടത്തി
പ്രധാനമന്ത്രി ശ്രീ. നരേന്ദ്ര മോദി ഇറ്റാലിയിലെ വിവിധ സവ്വകലാശാലകളിൽ നിന്നുള്ള നിരവധി ഇൻഡോളജിസ്റ്റുകളുമായും സംസ്കൃത ഭാഷ വിദഗ്ദ്ധരുമായും ആശയവിനിമയം നടത്തി
ഇന്ത്യൻ സംസ്കാരം, സാഹിത്യം, യോഗാ പരിശീലനം , ആയുർവേദം എന്നിവയിൽ അവരുടെ താൽപര്യം എടുത്തു പറഞ്ഞു ഇന്ത്യയും ഇറ്റലിയും തമ്മിലുള്ള ബന്ധം ശക്തിപ്പെടുത്തുന്നതിൽ അവർ വഹിച്ച പങ്കിനെ പ്രധാനമന്ത്രി അഭിനന്ദിച്ചു.
(
ഗിരിവര്ഗ്ഗകാര്യ മന്ത്രാലയം
പട്ടികവര്ഗ്ഗ ക്ഷേമ പദ്ധതികള്ക്കായുള്ള ഇ-ഗവേണന്സ് സംരംഭങ്ങള് കേന്ദ്ര മന്ത്രി അര്ജ്ജുന് മുണ്ടഉദ്ഘാടനം ചെയ്തു
രാജ്യത്തെ പട്ടികവര്ഗ്ഗക്കാര്ക്കായുള്ളക്ഷേമ പദ്ധതികളുമായി ബന്ധപ്പെട്ട് ഇ-ഗവേണന്സ് സംരംഭങ്ങള് കേന്ദ്ര ഗിരിവര്ഗ്ഗ കാര്യ മന്ത്രി ശ്രീ. അര്ജ്ജുന് മുണ്ട ന്യൂഡല്ഹിയില്ഉദ്ഘാടനം ചെയ്തു. ആദിവാസികളുടെജീവിതംമെച്ചപ്പെടുത്തുന്നതില് ഈ സംരംഭങ്ങള് ഗണ്യമായ പങ്ക് വഹിക്കുമെന്ന്അദ്ദേഹം പറഞ്ഞു. മന്ത്രാലയംആവിഷ്ക്കരിച്ച വിവിധ പദ്ധതികളുടെ ഉപഭോക്താക്കളുടെഒരുഡാറ്റാ ബാങ്ക് ഉണ്ടാക്കാന് കേന്ദ്രമന്ത്രി ബന്ധപ്പെട്ട ഉദ്യോഗസ്ഥരോട്ആവശ്യപ്പെട്ടു. കേന്ദ്ര ഗിരിവര്ഗ്ഗകാര്യസഹമന്ത്രി ശ്രീമതിരേണുകസിംഗ്സരൂതയുംചടങ്ങില്സംബന്ധിച്ചു.
രണ്ട് ഓണ്ലൈന് പോര്ട്ടലുകളാണ്ഉദ്ഘാടനം ചെയ്തത്. ഡി.ബി.റ്റി.ട്രൈബല്  ആണ്ഇവയിലൊന്ന്. ഇതില് പ്രിമെട്രിക്, പോസ്റ്റ്മെട്രിക്സ്കോളര്ഷിപ്പുകള്ക്ക്മൂന്ന് പ്രധാന മൊഡ്യൂളുകള്ഉണ്ട്. സംസ്ഥാനങ്ങള്ക്ക്ഗുണഭോക്താക്കളുടെവിവരം പങ്ക് വയ്ക്കുന്നതിനുള്ളതാണ്ഡാറ്റഷെയറിംഗ്മോഡ്യൂള്. കമ്മ്യൂണിക്കേഷന് മൊഡ്യൂളില്സംസ്ഥാനങ്ങള്ക്ക്രേഖകള് അപ്ലോഡ്ചെയ്യാനും, സംശയങ്ങള്ഉന്നയിക്കാനും സൗകര്യമുണ്ട്. ഗുണഭോക്താക്കള്ക്ക് നേരിട്ടുള്ളകൈമാറ്റംസംബന്ധിച്ചുള്ളവിവരങ്ങള്  സംസ്ഥാനങ്ങള് അപ്ലോഡ്ചെയ്യുന്നത്വേഗത്തില് ഫണ്ട് അനുവദിക്കാന് സഹായിക്കും. ഇവ നിരീക്ഷിക്കുന്നതിന്റെഡാഷ്ബോര്ഡുകള് ഉള്ള ബോണിറ്ററിംഗ്മൊഡ്യൂളുകളുംഉണ്ട്.
കേന്ദ്രാവിഷ്കൃത പദ്ധതികളുടെ ഗുണഭോക്താക്കള്ഉള്പ്പെടെഉള്ളവര്ക്കുള്ള പരാതി പരിഹാരമൊഡ്യൂളും, സര്വ്വകലാശാലകളിലെയും, കോളേജുകളിലെയുംവിദ്യാര്ത്ഥികള്ക്കുള്ള വെരിഫിക്കേഷന് മൊഡ്യൂളും മന്ത്രാലയംവികസിപ്പിച്ചിട്ടുണ്ട്.
 പൂര്ണ്ണമായി പുനസംഘടിപ്പിച്ചിട്ടുണ്ട്. ലളിതമായ അപേക്ഷാ ഫോറം ഇന്സ്പെക്ഷന് റിപ്പോര്ട്ട്, ഫണ്ട് പ്രോസസ്സിംഗ്മൊഡ്യൂള്എന്നിവഇതില്ഉള്പ്പെടും. സന്നദ്ധ സംഘടനകള്ക്കും, സംസ്ഥാനങ്ങള്ക്കും 2019-20 ലേയ്ക്ക് ഓണ്ലൈന് അപേക്ഷ സമര്പ്പിക്കുന്നതിന് പോര്ട്ടല്ഇന്ന്മുതല് പ്രവര്ത്തന സജ്ജമാണ്.
ND MRD– 319